Mi yewweḍ ɣer zdat tseɣlit n yiwen wexxam, yessed ɣef txelxalt yellan di lḥiḍ. Ciṭ akka, yesla i wawal ad as-yeqqar : Rǧu !. Taɣect-agi issen-itt, iwalefitt : innum isell-as, ur yecfi ara ɣef tikkelt tamezwarut mi d as-yesla iḍegger agaṛṛu ɣer tegnit, yukel-it, yensa. Ur iɛeṭṭel ara yesla i leqfel ad yettwalday, tawwurt temeṛzazeɣ. Yezzi, yunna udem, yuzwaɣ wudem-is si lferḥ acḥal aya ur t-yessaked d ussan neɣ d agguren, ahat nnig. Udem yecmumeḥ-d ɣer-s d taḍsa, yesla tenna-yas: azul fell-ak, kcem. Yerra fell-as azul, tiseɣlit tefka-t.